SET พรุ่งนี้ฟื้นตัว เชื่อนักลงทุนชะลอแรงขายหุ้นแบงก์
บล.โนมูระ พัฒนสิน คาดตลาดพรุ่งนี้ไซต์เวย์ อย่างไรก็ตามเชื่อว่าจะค่อยๆ ฟื้นตัวขึ้น และหุ้นในกลุ่มแบงก์น่าจะชะลอแรงขายได้ในวันพรุ่งนี้ พร้อมให้แนวรับ 1,515-1,510 จุด ส่วนแนวต้าน 1,534-1,540 ล้านบาท
6 พ.ค. 2558

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยถึงตลาดหุ้นไทยวันนี้ (6 พ.ค.) รับแรงกดดันจากหุ้นในกลุ่มธนาคารที่มีแรงขายปรับพอร์ตอยู่ จากความกังวลเรื่องการตั้งสำรองฯของกลุ่มแบงก์หลังจากที่ NPL อาจจะปรับตัวขึ้น แต่ตลาดยังได้แรงหนุนจากหุ้นในกลุ่มพลังงานอยู่ จากราคาน้ำมันที่ปรับตัวขึ้น ส่วนหนึ่งป็นผลจากที่ซัพพลายในลิเบียได้ลดลงบางส่วนหลังจากที่มีการปิดท่าเรือ
ด้านตลาดภูมิภาคส่วนใหญ่อยู่ในแดนลบคล้ายตลาดบ้านเรา ทั้งนี้มองว่าเป็นการปรับฐานของตลาดต่างประเทศจากความกังวลเรื่องของกรีซ แต่บ่ายนี้ตลาดในยุโรปเริ่มเห็นการรีบาวน์ขึ้นมา คาดว่าจะคลายกังวลเรื่องกรีซ หลังจากที่เห็นว่า Bond yield ของกรีซลดลงมา 4% ทำให้โอกาสที่กรีซจะผิดนัดชำระหนี้ในวันที่ 12 พ.ค.นี้น่าจะน้อยลง
แนวโน้มการลงทุนในวันพรุ่งนี้ (7 พ.ค.) คาดว่าตลาดจะแกว่งไซต์เวย์ ซึ่งมองว่าตลาดฯจะค่อยๆ ฟื้นตัวขึ้น และหุ้นในกลุ่มแบงก์น่าจะชะลอแรงขายได้ในวันพรุ่งนี้ พร้อมให้แนวรับ 1,515-1,510 จุด ส่วนแนวต้าน 1,534-1,540 ล้านบาท
 
หลักทรัพย์ที่มีมูลค่าการซื้อขายสูงสุด 5 หลักทรัพย์
KBANK ปิดที่ 201.00 บาท ลดลง 9.00 บาท
KTB ปิดที่ 19.50 บาท ลดลง 0.50 บาท
PTT ปิดที่ 362.00 บาท เพิ่มขึ้น 6.00 บาท
TRUE ปิดที่ 11.60 บาท ลดลง 0.60 บาท
BBL ปิดที่ 180.50 บาท ลดลง 4.50 บาท
 
ที่มา: สำนักข่าวอินโฟเควสท์